Title: Splošne informacije
Course: Izdelava interaktivnih delovnih zvezkov v okolju spletnih učilnic /101/ P1 > Section: 🪴 Splošno

Kaj prinaša usposabljanje?

Končni cilj usposabljanja je, da vsak udeleženec

·       izdela svoj interaktivni delovni zvezek,

·       ga uporabi v praksi,

·       po zaključku programa pa poljubno dopolnjuje in nadgrajuje.

Kaj moram vedeti pred začetkom izobraževanja?

Izobraževanje obsega 24 ur.

Pristop 1:
kontaktni del  12 ur ( 50% )

- 2 x 2 uri preko Zooma in
- 2 x 4 ure delavnice

 in asinhroni del 12 ur (50%)

Pristop 2:
kontaktni del  20 ur ( > 80% ) - delavnice
in asinhroni del  4 ur (< 20%)

 Z nadaljevanjem tečaja se strinjate s temi pogoji dela.

Terminski načrt - datumi se za vsako izvedbo posebej objavljajo v forumu obvestil

- 1. del: Osnovni napotki in priprava na delavnico        2 uri Zoom  + 2 uri asinhrono
- 2. del: Delavnica - uporaba kategorij                                4 ure delavnica v živo
- 3. del: Urejanje in povratna informacija                          6 ur asinhrono
- 4. del: Delavnica - individualni delovni zvezek             4 ure delavnica v živo
- 5. Predstavitev izdelkov                                                          2 uri Zoom

🏆 6. Zaključek izobraževanja in evalvacija v sistemu KATIS

Opravljanje aktivnosti

V vsakem poglavju vas čaka nabor pripravljenih virov in aktivnosti.

- Natančno preberite terminski načrt, ki ga predavatelj (multiplikator) objavi v forumu obvestil.
- Če še niste, si uredite profil.
- Za uspešen zaključek tečaja morate opraviti VSE AKTIVNOSTI v posameznem poglavju, kar je podrobno opisano v začetku vsakega poglavja.
- Pogoj za dokončanje tečaja so pravočasno opravljene aktivnosti.
- Podrobna navodila z napotki za reševanje so zapisana pri nalogah.

O poteku dela vas v forumu obvešča predavatelj oziroma multiplikator.

Pogoji in načini za dokončanje

Potrdilo boste dobili iz sistema KATIS.

Aktivnosti, ki jih morate zato opraviti, so naslednje:

  - opraviti aktivnosti in naloge v posameznih poglavjih,
  - oddati naloge, ki so zapisane v skladu z navodili,
  - izpolniti evalvacijo v sistemu KATIS.

Kaj vse morate opraviti, je podrobno opisano v vsakem oglavju posebej.

Pomen in načini zaključevanja aktivnosti

Aktivnost je uspešno zaključena, ko imate ob posamezni dejavnosti ali viru zeleno oznako s kljukico.

Zaključevanje na desni strani ob aktivnostih opredeljuje:
  - ali ste določeno aktivnost opravili,
  - ali ste jo opravili uspešno ali ne.

Kdaj se pojavi zelena oznaka s kljukico je odvisno od nastavitev:
  - Lahko se pojavi samodejno, ko opravite določeno aktivnost.
  - V določenih primerih mora naloge pogledati moderator tečaja.
  - Nekatere aktivnosti si lahko, kot opravljene označite sami.
  - V primeru, da aktivnosti še niste opravili, je oznaka siva.

- V nekaterih poglavjih je določeno različno zaključevanje aktivnosti. Pri ročnem zaključevanju si aktivnost, ko jo opravite, označite sami. En klik v siv pravokotnik z napisom Označi za opravljeno, označi aktivnost kot opravljeno. Ponoven klik pa označi dejavnost kot neopravljeno.
- Dejavnost lekcija se samodejno označi za opravljeno, ko pregledate vse strani lekcije.
- Pri aktivnostih, kjer je določenih več pogojev, morajo biti za dokončanje izpolnjeni vsi.

Znaki zaključevanja:

 | Ročno označevanje - ni še opravljeno.
 | Ročno označevanje - opravljeno.
 | Zahtevan ogled - ni še opravljeno.
 | Zahtevan ogled - opravljeno.
 | Ni še opravljeno - aktivnost (lekcijo) je treba pogledati do konca.
 | Opravljeno.
 | Ni še opravljeno - pogoj je ocena.
 | Uspešno opravljeno - pogoj je ocena.
 | Neuspešno opravljeno - pogoj je ocena.

Komunikacija

- Za komunikacijo na daljavo uporabljamo forum kolegialna podpora.
- Pomembno je, da smo v komunikaciji jasni, odprti, razumevajoči in potrpežljivi ter sprejemamo različne ideje in rešitve.
- Kritičen pogled je vedno dobrodošel, vendar zapisan v prijateljskem in konstruktivnem ozračju; kritiko naj vedno spremlja konkreten predlog o tem, kako bi lahko stvar izboljšali, pri čemer upoštevamo možnosti in okoliščine učitelja, ki mu dajemo povratno informacijo.
- Nikakor ni nujno, da se vsi vedno strinjamo, toda nestrinjanje izrazimo spoštljivo,  tako da ne bo osebno ali žaljivo. Skupnost, katere člani se počutijo neprijetno ali celo ogroženo, ne more biti produktivna. Učitelji smo skupnost strokovnjakov, zato naj bo tudi naše obnašanje na spletu profesionalno, brez diskriminacije, grobih besed ali celo nadlegovanja in groženj.
- Smisel našega izobraževanja je v delovanju skupnosti, v deljenju znanja, idej in različnih pogledov – to je naša prednost, četudi se kdaj s kom ne strinjamo.

Odpoved naročnine in naročanje na forume

Odpoved naročnine in naročanje na forum si urejate sami.

- Naročnino v forumu odjavite s klikom na Odjavi naročnino na ta forum. V tem primeru objav ne boste dobivali po elektronski pošti.

Naročnine ne morete odjaviti, kjer je določena Prisilna naročnina, npr. Forum novic, obvestil.

- Na forum se naročite s klikom na Naroči se na ta forum. V tem primeru boste kopije vseh objav prejemali po elektronski pošti.

- Naročnino na posamezno razpravo lahko odjavite ali se nanjo naročite s klikom na gumb pod zapisom Naročite se.

- Prav tako se od posamezne razprave lahko odjavite ali nanjo naročite s klikom na Nastavitve desno nad razpravo.

- Naročnino lahko odjavite tudi preko elektronske pošte. V tem primeru se morate prijaviti v spletno učilnico.

Prikaz povezav za odjavo je odvisen od spletnega vmesnika za elektronsko pošto ali e-poštnega odjemalca, ki ga uporabljate.

- Po prijavi se vam odpre stran, kjer kliknete na gumb Nadaljuj.

Podpora na spletnem tečaju

V primeru težav vprašanje zastavite v forumu Kolegialna podpora.

Potrdilo in rok zaključevanja tečaja

Za pridobitev potrdila o sodelovanju na tečaju morate opraviti vse aktivnosti in izpolniti evalvacijo, ki jo dobite v sistemu KATIS.

Potrdilo prav tako prejmete iz sistema KATIS po zaključku usposabljanja.

Ko se izobraževanje zaključi, aktivnosti ni več mogoče opravljati.